Storm- og hríðarviðvörun hefur verið gefin út fyrir allt norðan- og vestanvert landið frá Faxaflóa til Norðurlands vestra. Færð hefur þegar spillst á mörgum fjallvegum norðan- og vestanlands.
Leiðindaveður er á norðan- og vestanverðu landinu með tilheyrandi hvassviðri og snjókomu. Þá er gul viðvörun í gildi á Vesturlandi, Vestfjörðum og Norðurlandi. Þorsteinn V. Jónsson er veðurfræðingur hjá Veðurstofu Íslands.
Sko, það er komið svona svolítið vetrarveður í kortin hjá okkur núna og norðanáttin hún stendur alveg fram á helgina. Þó það fari heldur að draga úr henni. En svo eftir helgi, á mánudag þá er spáð vaxandi suðaustan átt með hlýindum og slyddu eða rigningu sunnan og vestanlands.
Búast má við áframhaldandi ofankomu á norðurhelmingi landsins og viðbúið að færð spillist á fjallvegum. Ófært er um Öxi, á Þröskuldum, Dynjandisheiði og Klessthálsi. Skafrenningur er á Sigufjarðarvegi og óvissustig vegna snjóflóðahættu er í gildi. Þá er þæfingsfærð Mývatns og Möðrudalsöræfi. Hálka og skafrenningur er á Reykjanesbraut og hálka á Hellisheiði.
Leiðindaveður er á norðan- og vestanverðu landinu með tilheyrandi hvassviðri og snjókomu. Færð hefur þegar spillst á mörgum fjallvegum. Búist er við vetrarveðri víða um land fram yfir helgi.